《同朱悔人大雨渡江呈李镜月 其一》
清代·王又旦

渡口烟初暝，孤舟客未归。楚天低远岸，江雨撼危矶。

指顾千峰失，空濛一叶飞。中流叹奇绝，不敢怨沾衣。

作者简介：陕西合阳人，字幼华，号黄湄。顺治十五年进士。康熙间知湖北潜江。履亩定赋，抑豪强。二十三年，入都补户科给事中。工诗，兼综唐宋之长。卒于官。年五十一。有《黄湄集》。